

**Мұғалжар аудандық кейбiр ауылдар мен мектептердiң атауларын өзгерту туралы**

Ақтөбе облыстық мәслихаттың үшiншi сессиясы мен облыс әкiмiнiң 2000 жылғы 23 ақпандағы N 7 шешімі. Ақтөбе облысының Әділет басқармасында 2000 жылғы 25 сәуірде N 478 тіркелді

      Ескерту. Тақырыбында және бүкіл мәтін бойынша "селолар", "селосы" сөздері "ауылдар", "ауылы" сөздерімен ауыстырылды - Ақтөбе облысының әкімдігінің 11.12.2015 № 452 қаулысымен және Ақтөбе облыстық мәслихатының 11.12.2015 № 359 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      "Қазақстан Республикасының әкiмшiлiк-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 11 бабының 4) тармақшасына сәйкес облыстық мәслихат және облыс әкiмi **Шешім етеді**:

      Ескерту. Кіріспеге өзгеріс енгізілді - Ақтөбе облысының әкімдігінің 14.08.2017 № 280 қаулысымен және Ақтөбе облысының мәслихатының 14.08.2017 № 196 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      1. Мұғалжар ауданы мәслихаты мен әкiмiнiң және облыстық ономастикалық комиссияның ұсыныстары қабылдансын және Мұғалжар ауданындағы:

      Шевченко ауылы Көтiбар батыр ауылы;

      Золотонош ауылы Елек ауылы;

      Восток ауылы Көктөбе ауылы.

      Мектеп атаулары:

      Шевченко орталау мектебi Көтiбар батыр орталау мектебi;

      Золотонош орталау мектебi Елек орталау мектебi;

      Восток орталау мектебi Көктөбе орталау мектебi болып атаулары өзгертiлсiн.

      2. Қазақстан Республикасы Үкiметi жанындағы мемлекеттiк ономастикалық комиссияның қарауына ұсынылсын.

|  |
| --- |
| *Облыстық Мәслихат сессиясының төрағасы* |
| *Облыс Әкiмi* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК